KAKŠEN SEM/JE PO ZNAČAJU?
Delo s SSKJ: Značajske lastnosti

Navodila

a) Reševanje v dvojicah
Navodilo vsake vaje je resda zapisano v 2. osebi ednine, a same naloge boste reševali v dvojicah, zato se s sošolcem najprej glede rešitve posvetujta, rešitev pa napišita, šele ko se oba strinjata. Delo si razdelita, da najprej eden išče po slovarju in prekopira rešitev, nato pa še drugi. Pri delu uporabljajte elektronski SSKJ (ukaz kopiraj – prilepi).

b)samostojno reševanje
Naloge rešuješ s pomočjo elektronskega SSKJ, tako da rešitev prekopiraš (kopiraj – prilepi).

1.	Označi (podčrtaj ali odebeli ali pobarvaj) pravilno trditev. 

Besedi  trdoglav  in  trmoglav  sta sopomenki. 				RES je 		NI RES
Besedi  sramoten  in  sramežljiv  sta sopomenki. 				RES JE 		NI RES
Besedi  nesramen  in  nesramežljiv  nimata enakega pomena. 		RES JE 		NI RES
Besedi  ljubezniv in  ljubezenski  sodita v isto besedno družino,  
vendar nimata enakega pomena.  						RES JE 		NI RES
Besedi  zaničevan  in  zaničljiv  sta protipomenki besede občudovan.	RES JE 		NI RES

2.	Poišči besedi  trdoglav  protipomenko, besedi  trmast  pa sopomenko:

trdoglav         trmast  

Kako rečemo, da je nekdo zelo trmast? Poišči ustrezni frazem.     

3.	Kako označimo človeka, ki opravlja svoje naloge/delo nepopolno? Podčrtaj/odebeli/pobarvaj pravilno rešitev.

a)  nesposoben		b)  da je len 		c)  da je da je površen 

4.	Kaj pomeni, če je človek neodločen? Podčrtaj/odebeli/pobarvaj pravilno rešitev.

a)  da mu manjka odločanje  b)  da mu manjka odločitev  c)  da mu manjka odločnosti 

5.	Kako rečemo 

človeku, ki ljubi red?  

6.	Kaj pomeni, če rečemo, da je človek 

a)	natančen: 
b)	pikolovski:
c)	površen: 
č)  domišljav: 
d)	ošaben:
e)	prevzeten: 
f)	ohol:
g)	jedek:

7.	Ali je beseda  len  protipomenka besedi  deloven  ali  delaven?  Utemelji.

8.	Besedi  pohlepen  in  pohleven  sta si po zapisu podobni. Ali imata tudi podoben pomen?

9.	Ali je  raztresen  človek enako kot  nezbran  človek?

10.	Kaj pomeni, če je kdo  lahkoveren, kaj pa če je  zaupljiv ?

11.	Poveži s pomenom na desni, tako da spredaj pred besedo napišeš ustrezno številko.

  veder 				1  ki mu manjka družabnosti
  sebičen 				2  ki je rad med ljudmi in se zna zabavati
  priljuden			3  ki stori komu kaj dobrega, čeprav mu tega ni treba
  nedružaben  			4  ki upošteva le svoje koristi
  kujav  				5  ki kaže jezo, nejevoljo pogosto z molkom 
  muhast		6  ki je rad med ljudmi
  družaben 			7  biti ugodnega, veselega razpoloženja 
  velikodušen 			8  ki spreminja svoje odločitve, odnos glede na trenutno razpoloženje

12.	„Beseda nagajivka”  (DOMAČA NALOGA)

Raven 1
Izberi 5 med spodaj naštetimi besedami in jim poišči ustrezno sopomenko. 

Raven 2
Izberi 1 besedo med spodaj naštetimi in pomen izbrane besede pojasni tako, da napišeš kratko zgodbo (5–6 povedi), v kateri razložiš pomen besede.

Raven 3
Nariši strip (izberi 1 besedo).

besede nagajivke:

bojevit, čemeren, družaben, duhovit, hvalisav, iznajdljiv, kujav, ljubezniv, ljubosumen, načitan, nečimrn, neposreden, nestrpen, občutljiv, plah, potrpežljiv, previden, radodaren, razvajen, resnicoljuben, samozavesten, sebičen, skop, spogledljiv, širokosrčen, tekmovalen, uporniški, ustvarjalen, velikodušen, vzkipljiv, vraževeren, zaletav, zamerljiv, zgovoren